Oficialusis leidinys L 162 , 26/06/1999 p. 0047 - 0048



Komisijos reglamentas (EB) Nr. 1373/1999 1999 m. birželio 25 d. iš dalies keičiantis Reglamentą (EB) Nr. 2848/98 žaliavinio tabako sektoriuje ir nustatantis garantuojamus slenkstinius kiekius, kuriuos galima perleisti 1999 m. derliaus veislių grupei EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo [1] su paskutiniais pakeitimais, padarytais Reglamentu (EB) Nr. 660/1999 [2], ypač į jo 7 straipsnį ir 9 straipsnio 4 dalį, (1) kadangi 1998 m. gruodžio 22 d. Komisijos reglamento (EB) Nr. 2848/98, nustatančio išsamias Tarybos reglamento (EEB) Nr. 2075/92 taikymo taisykles dėl priemokų schemos, gamybos kvotų ir konkrečios pagalbos, suteikiamos augintojų grupėms žalio tabako sektoriuje [3], su paskutiniais pakeitimais, padarytais Reglamentu (EB) Nr. 731/1999 [4], V priedo C punktas į kintamąją priemoką neįtraukia kiekvienos veislių grupės, kurią išaugino augintojų grupė, partijų, parduotų už kainą, nustatytą tarp mažiausios kainos ir 40 % padidintos mažiausios kainos; (2) kadangi Komisija atkreipė dėmesį į tai, kad yra labai žemos komercinės vertės tabako, už kurį nebus skiriama kintamoji priemokos dalis, kaip nustatyta Reglamento (EB) Nr. 2848/98 V priedo C punkte; kadangi dėl šios žemos komercinės vertės reikėtų nesuteikti kitoms prastos kokybės tabako kategorijoms, kurių komercinė kaina didesnė už 40 % padidintą mažiausią kainą, teisės į kintamąją priemoką; kadangi reikėtų iš dalies pakeisti minėtą V priedo C punktą, kad kiekviena valstybė narė galėtų pakelti ribą 1999 m. derliui, nuo kurios už tabaką neskiriama kintamoji priemoka, kaip atsaką į tabako kokybės gerinimo poreikį kiekvienoje valstybėje narėje; (3) kadangi Reglamento (EEB) Nr. 2075/92 9 straipsnyje nustatytos auginimo kvotos skirtingoms tabako veislių grupėms; kadangi individualios kvotos buvo paskirstytos augintojams pagal garantuojamąsias ribas 1999 metams, nustatytas Reglamento (EB) Nr. 660/1999 3 straipsnyje; kadangi pagal Reglamento (EEB) Nr. 2075/92 9 straipsnio 4 dalį Komisija gali suteikti valstybėms narėms teisę perleisti dalį paskirtų garantuojamųjų ribų kitoms veislių grupėms; kadangi šie perleidimai nesukelia EŽŪOGF papildomų išlaidų ir nepadidina bendros kiekvienai valstybei narei paskirtos garantuojamosios ribos; (4) kadangi šį reglamentą reikėtų taikyti iki galutinio termino auginimo sutartims sudaryti, nustatyto Reglamento (EB) Nr.2848/98 55 straipsnio 3 dalyje; (5) kadangi šiam reglamente numatytos priemonės atitinka Tabako vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1999 m. derliui, remiantis Reglamento (EB) Nr. 2848/98 22 straipsnio 4 dalimi, valstybėms narėms suteikiama teisė perleisti garantuojamųjų ribų kiekius, nustatytus šio reglamento priede, iš vienos veislių grupės kitai. 2 straipsnis Reglamento (EB) Nr. 2848/98 V priedo C punkte pridedamas toks sakinys: "Tačiau 1999 m. derliui kiekviena valstybė narė gali iki liepos 30 d. nustatyti daugiau kaip 40 % tarifą, pridedamą prie mažiausios kainos." 3 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. birželio 25 d. Komisijos vardu Franz Fischler Komisijos narys [1] OL L 215, 1992 7 30, p. 70. [2] OL L 83, 1999 3 27, p. 10. [3] OL L 358, 1998 12 31, p. 17. [4] OL L 93, 1999 4 8, p. 20. -------------------------------------------------- PRIEDAS Garantuojami slenkstiniai kiekiai, kuriuos kiekvienai valstybei narei leidžiama perleisti iš vienos veislių grupės kitai Valstybė narė | Veislių grupė, iš kurios perleidžiama | Veislių grupė, kuriai perleidžiama | Italija | 114,6 t Katerini (VII grupė) | 114,6 t vytinto dūmuose (I grupė) | 193 t Katerini (VII grupė) | 193 t šviesiojo, vytinto ore | 144,4 t Katerini (VII grupė) | 144,4 tamsiojo, vytinto ore (III grupė) | Graikija | 27 t Kaba Koulak (VIII grupė) | 22,7 vytinto dūmuose (I grupė) | Ispanija | 3191 t tamsiojo, vytinto ore | 3191 t šviesiojo, vytinto ore (II grupė) | 84 t tamsiojo, vytinto ore (III grupė) | 67,2 t vytinto dūmuose (I grupė) | Portugalija | 200 t šviesiojo, vytinto ore (II grupė) | 160 t vytinto dūmuose (I grupė) | Vokietija | 1317 t šviesiojo, vytinto ore (II grupė) | 1234 t vytinto dūmuose (I grupė) | 196 t tamsiojo, vytinto ore (III grupė) | 165 t vytinto dūmuose (I grupė) | --------------------------------------------------